ai4bharat/Pralekha huggingface dataset:
சிறப்பு சேவைகள் மற்றும் கட்டுரைகள்
தமிழ்நாட்டில் மத்திய அரசின் திட்டங்கள் அமலாக்கம் குறித்து மத்திய அமைச்சர் ராவ் இந்தர்ஜித் சிங் ஆய்வு செய்தார்
தமிழ்நாட்டில் மத்திய அரசின் திட்டங்கள் அமலாக்கம் குறித்து மத்திய புள்ளியியல் மற்றும் திட்ட அமலாக்கத்துறை இணையமைச்சர் திரு ராவ் இந்தர்ஜித் சிங் இன்று சென்னையில் நடைபெற்ற கூட்டத்தில் ஆய்வு செய்தார்.
இந்த கூட்டத்தில் தமிழக அரசின் திட்டமிடுதல் மற்றும் வளர்ச்சித்துறை கூடுதல் தலைமைச் செயலாளர் திரு விக்ரம் கபூர், சென்னை மாநகராட்சி இணை ஆணையர் திரு சங்கர்லால் குமாவட் ஆகியோர் கலந்து கொண்டு மத்திய அரசின் திட்டங்கள் தமிழ்நாட்டில் அமலாக்கப்படும் நிலை குறித்து எடுத்துரைத்தனர். இந்த கூட்டத்தில், பல்வேறு துறைகளின் அலுவலர்களும் பங்கேற்றனர்.
இதைத்தொடர்ந்து, தேசிய புள்ளியியல் அமைப்பின் தமிழ்நாடு மண்டல அதிகாரிகளுடன் பணிகள் முன்னேற்றம் குறித்து மத்திய இணையமைச்சர் திரு ராவ் இந்தர்ஜித் சிங் ஆலோசனை நடத்தினார். இந்த அமைப்பின் துணைத் தலைமை இயக்குனரும், மண்டல அதிகாரியுமான திருமதி பி டி சுபா, பெங்களூரு மண்டல அலுவலகத்தின் துணைத் தலைமை இயக்குனர் திரு ஆர் மனோகர் உள்ளிட்ட அதிகாரிகள் தேசிய புள்ளியியல் அமைப்பின் தமிழ்நாடு மண்டல பணிகள் குறித்து எடுத்துரைத்தனர்.
சிறப்பு சேவைகள் மற்றும் கட்டுரைகள்
சென்னை ஐஐடியுடன் இஸ்ரேல் பங்குதாரராக இணைந்து ‘ இந்தியா – இஸ்ரேல் தண்ணீர் தொழில்நுட்ப மையம் ’ அமைக்கப்பட உள்ளது
சென்னை ஐஐடியில் நீர்வள நிர்வாகம் மற்றும் தண்ணீர் தொழில்நுட்பங்களில் ஆய்வு மேற்கொள்ள ‘ இந்தியா – இஸ்ரேல் தண்ணீர் தொழில்நுட்ப மையம் ’ அமைக்கப்பட உள்ளது. இதில் இஸ்ரேல் அரசுடன் சென்னை ஐஐடி பங்குதாரராக இருக்கும்.
இதற்கான விருப்பக்கடிதம் மே 9 அன்று புதுதில்லியில் கையெழுத்தானது. இதில் மத்திய வீட்டுவசதி மற்றும் நகர்ப்புற மேம்பாட்டு அமைச்சகத்தின் செயலாளர் திரு மனோஜ் ஜோஷி, சென்னை ஐஐடி இயக்குநர் பேராசிரியர் வி காமகோடி, இந்தியாவுக்கான இஸ்ரேல் தூதர் திரு நவோர் கிலான் ஆகியோர் கையெழுத்திட்டனர். இந்திய வெளியுறவு அமைச்சர் திரு எஸ் ஜெய்சங்கர் இஸ்ரேல் வெளியுறவு அமைச்சர் திரு ஏலி கோஹென் ஆகியோர் முன்னிலை வகித்தனர்.
இந்திய நீர் ஆதாரத்துறையில் தீர்வுகளுக்கான நீடித்த நிர்வாகப் பணி, இந்தியாவின் தேவைகளுக்கு ஏற்ப இஸ்ரேலில் மிகச் சிறந்த தொழில்நுட்பங்கள் அமலாக்கத்தை உறுதி செய்வது ஆகியவை இந்த புதிய மையத்தின் முக்கிய நோக்கமாகும்.
இந்த மையம் மத்திய வீட்டுவசதி மற்றும் நகர்ப்புற மேம்பாட்டு அமைச்சகத்தின் அம்ருத் இயக்க இலக்குகளை அடைவதற்கு உதவி செய்யும். மேலும் தனித்த ஒப்பந்தங்கள் மூலம் தொழில்நுட்பத் தீர்வுகளை அமல்படுத்துவதற்கான கூட்டு நடவடிக்கைகளையும் பின்பற்ற உதவும்.
இந்த மையத்தின் முக்கியத்துவத்தை எடுத்துரைத்த சென்னை ஐஐடி இயக்குநர் பேராசிரியர் வி காமகோடி, மனிதகுலத்திற்கு இயற்கை அன்னையின் மகத்தான கொடையாகத் திகழும் தண்ணீரை முறையாக பயன்படுத்துவதற்கும், சேமிப்பதற்குமான பணியில் இது மிகவும் முக்கியமான ஒத்துழைப்புகளில் ஒன்று என தாங்கள் கருதுவதாகக் கூறினார்.
குடிநீர் பிரச்சனை, கழிவுநீர் நிர்வாகம், தலையீட்டிற்கான புதிய அணுகுமுறைகளை உருவாக்குவது குறித்து இரு நாடுகளைச் சேர்ந்த நிபுணர்களுடன் விவாதிப்பது, கலந்தாலோசிப்பது, தகவல் தொழில்நுட்பம் மற்றும் அறிவியல் தகவல்களை பரஸ்பரம் பரிமாறிக் கொள்ள பணி செய்வது ஆகியவையும் இந்த மையத்தின் குறிக்கோளாகும்.
=========
AP/SMB/MA/KRS
(Visitor Counter : 83
PIB Headquarters
கொவிட்-19 - பிஐபி செய்தித் தொகுப்பு
05.06.2020
- வடகிழக்குப் பகுதி வளர்ச்சி அமைச்சகம்
- சுற்றுச்சூழல் மற்றும் வனத்துறை அமைச்சகம்
- சுகாதாரம் மற்றும் குடும்ப நலத்துறை அமைச்சகம்
- வீட்டு வசதி மற்றும் நகர்ப்புற வறுமை ஒழிப்பு அமைச்சகம்
- மனித வள மேம்பாட்டு அமைச்சகம்
- பணியாளர் நலன், பொதுமக்கள் குறை தீர்ப்பு மற்றும் ஓய்வூதியங்கள் அமைச்சகம்
- சாலைப் போக்குவரத்து மற்றும் நெடுஞ்சாலைத்துறை அமைச்சகம்
- அறிவியல் மற்றும் தொழில்நுட்பத்துறை
- பழங்குடியினர் நலத்துறை அமைச்சகம்
- மத்திய பணியாளர் தேர்வாணையம்
(
குறு சிறு மற்றும் நடுத்தர தொழில் துறை அமைச்சகம்
குறு, சிறு, நடுத்தர தொழில் நிறுவனங்கள் துறையில் நவீன தொழில்நுட்பங்களை பயன்படுத்துவதற்கான திட்டங்கள்; முதல் முறையாக ஏற்றுமதி செய்பவர்களுக்கான திறன் கட்டமைப்புத் திட்டம் ஜுன் 2022-ல் அறிமுகம் செய்யப்பட்டது
மத்திய குறு, சிறு, நடுத்தர தொழில் நிறுவனங்கள் அமைச்சகம் இத்துறையில் உள்ள நிறுவனங்களின் வடிவமைப்பு மற்றும் உற்பத்தியை மேம்படுத்த தொழில்நுட்ப மையங்களை நிறுவியுள்ளது. பொறியியல், மின்னணு சாதனங்கள், மின்சார சாதனங்கள், கண்ணாடிப் பொருட்கள், காலணிகள், விளையாட்டு உபகரணங்கள் உள்ளிட்ட உற்பத்தி நிறுவனங்களுக்கு ஆதரவளிக்க இத்திட்டம் செயல்படுத்தப்படுகிறது. எம்எஸ்எம்இ சாம்பியன் திட்டம், கடன் உத்தரவாத நிதித்திட்டம், பிரதமரின் வேலைவாய்ப்பு உருவாக்கத்திட்டம், குறு, சிறு நிறுவனங்கள் தொகுப்பு மேம்பாட்டுத் திட்டம் உள்ளிட்ட பல திட்டங்களும் செயல்படுத்தப்படுகின்றன.
புள்ளி விவரங்களின் அடிப்படையில் 2021-22 ஆம் நிதியாண்டில் குறு, சிறு, நடுத்தர நிறுவனங்களின் உற்பத்திப் பொருட்கள் 1,90,019 மில்லியன் அமெரிக்க டாலர் மதிப்பில் ஏற்றுமதி செய்யப்பட்டுள்ளது. இது ஒட்டுமொத்த ஏற்றுமதியில் 45.03 சதவீதமாகும்.
குறு, சிறு, நடுத்தர நிறுவனங்களின் ஏற்றுமதியை அதிகரிக்க சர்வதேச ஒத்துழைப்புத் திட்டத்தையும் அரசு செயல்படுத்தி வருகிறது. இதன்கீழ், முதன் முறையாக ஜுன் 2022-ல் திறன் கட்டமைப்பு திட்டம் தொடங்கப்பட்டது. இதனால், குறு, சிறு, நடுத்தர நிறுவனங்கள் சர்வதேச சந்தைகளை எளிதில் அணுக முடியும். இதுதவிர, குறு, சிறு, நடுத்தர நிறுவனங்களுக்கு ஆதரவளிக்க 52 ஏற்றுமதி மேம்பாட்டு மையங்களையும் அரசு ஏற்படுத்தியுள்ளது.
இந்தத் தகவலை மாநிலங்களவையில் இன்று எழுத்து மூலம் அளித்த பதிலில் மத்திய குறு, சிறு, நடுத்தர தொழில் நிறுவனங்கள் துறை இணையமைச்சர் திரு பானு பிரதாப்சிங் வர்மா தெரிவித்துள்ளார்.
மேலும் விவரங்களுக்கு இந்த ஆங்கில செய்திக்குறிப்பை காணவும்: https://pib.gov.in/PressReleasePage.aspx?PRID=1898730
நிதி அமைச்சகம்
2022 ஜனவரி மாத ஜிஎஸ்டி வசூல் ரூ.1,38,394 கோடி
2022 ஜனவரி மாதம் 31ம் தேதி மாலை 3 மணி வரையிலான ஜிஎஸ்டி வருவாய் ரூ.1,38, 394 கோடி. இதில் மத்திய ஜிஎஸ்டி ரூ.24,674 கோடி. மாநில ஜிஎஸ்டி ரூ.32,016 கோடி, ஒருங்கிணைந்த ஜிஎஸ்டி ரூ.72,030 கோடி  மற்றும் மேல்வரி ரூ.9,674 கோடி. அதிகபட்ச மாத ஜிஎஸ்டி வசூல் கடந்த 2021 ஏப்ரல் மாதம் ரூ.1,39,708 கோடியாக இருந்தது. 36 லட்சம் காலாண்டு வரித்தாக்கல் உட்பட, 2022 ஜனவரி 30ம் தேதி வரையிலான ஜிஎஸ்டிஆர்-3பி தாக்கல் 1.05 கோடி.
ஒருங்கிணைந்த ஜிஎஸ்டியிலிருந்து, மத்திய ஜிஎஸ்டிக்கு ரூ.29,726 கோடியும், மாநில ஜிஎஸ்டிக்கு ரூ.24,180 கோடியும் மத்திய அரசு வழங்கியுள்ளது. மேலும், ஒருங்கிணைந்த ஜிஎஸ்டியில் ரூ.35,000 கோடியை 50:50 என்ற விகித அடிப்படையில் மத்திய, மாநில அரசுகளுக்கு இடையே இந்த மாதத்தில் வழங்கப்பட்டுள்ளது. வழக்கமான, தற்காலிக பணம் செலுத்துதலுக்குப்பின்பு, 2022 ஜனவரி மாதத்தில் மத்திய, மாநில அரசுகளின் மொத்த வருவாய் மத்திய ஜிஎஸ்டிக்கு ரூ.71,900 கோடி. மாநில ஜிஎஸ்டிக்கு ரூ.73,696 கோடி. 2022 ஜனவரியில் மாநிலங்கள் / யூனியன் பிரதேசங்களுக்கு ஜிஎஸ்டி இழப்பீடாக ரூ.18,000 கோடியை மத்திய அரசு வழங்கியுள்ளது.
2022ம் ஆண்டு ஜனவரி மாத வருவாய், கடந்தாண்டு இதே கால வருவாயை விட 15 சதவீதம் அதிகம். கடந்த 2020 ஜனவரி மாத வருவாயைவிட 25 சதவீதம் அதிகம். இந்த மாதத்தில் இறக்குமதி பொருட்கள் மூலம் கிடைந்த வருவாய் 26 சதவீதம் அதிகம் மற்றும் உள்நாட்டு பரிவர்த்தனை மூலம் கிடைத்த வருவாய்  கடந்தாண்டு இதே கால வருவாயை விட 12 சதவீதம் அதிகம்.
தற்போது நான்காவது முறையாக ஜிஎஸ்டி வசூல் ரூ.1.30 லட்சம் கோடி என்ற இலக்கை கடந்துள்ளது. 6.7 கோடி இ-வே ரசீதுகள் 2021 ஜனவரியில் உருவாக்கப்பட்டன. இது கடந்தாண்டு நவம்பர் மாத இ-வே ரசீதுகளை விட 14 சதவீதம் அதிகம். பொருதார மீட்புடன், வரிஏய்ப்பு நடவடிக்கையில் ஈடுபடுபவர்கள் மீது கடுமையான நடவடிக்கை காரணமாக ஜிஎஸ்டி வசூல் அதிகரித்துள்ளது. ஜிஎஸ்டி கவுன்சில் எடுத்த பல விவேகமான கட்டண விகிதங்கள் நடவடிக்கை காரணமாகவும், வருவாய் அதிகரித்துள்ளது. வருவாய் வசூலில் ஏற்பட்டுள்ள சாதகமான சூழல் வரும் மாதங்களிலும் தொடரும் என எதிர்பார்க்கப்படுகிறது.
பெட்ரோலியம் மற்றம் இயற்கை எரிவாயு அமைச்சகம்
இந்தியாவிற்கான கச்சா எண்ணெயின் விலை 07.11.2017 அன்று ஒரு பீப்பாய்க்கு 62.83 அமெரிக்க டாலராக நிர்ணயம்
சர்வதேச சந்தையில் இந்தியாவிற்கான கச்சா எண்ணெயின் விலை 07.11.2017 அன்று ஒரு பீப்பாய்க்கு 62.83 அமெரிக்க டாலராக நிர்ணயிக்கப்பட்டுள்ளது. இதனை மத்திய பெட்ரோலியம் மற்றும் இயற்கை எரிவாயுத் துறை அமைச்சகத்தின் கீழ் செயல்படும் பெட்ரோலியம் திட்டமிடுதல் மற்றும் பகுப்பாய்வு அமைப்பு வெளியிட்டுள்ளது. 06.11.2017 அன்று 61.57 அமெரிக்க டாலராக இருந்த கச்சா எண்ணெயின் விலை 07.11.2017 அன்று 62.83 அமெரிக்க டாலராக அதிகரித்துள்ளது.
இந்திய ரூபாயில் கச்சா எண்ணெயின் மதிப்பு 07.11.2017 ரூ. 4071.49 ஆகவும் 06.11.2017 அன்று ரூ. 3984.94 ஆகவும் இருந்தது. 06.11.2017 அன்று ரூ. 64.73 ஆக இருந்த அமெரிக்க டாலருக்கு இணையான இந்திய ரூபாயின் மதிப்பு 07.11.2017 அன்று ரூ. 64.81 ஆக உள்ளது.
இது குறித்த அட்டவணை வருமாறு:
|
|
விவரங்கள்
|
|
அலகு
|
|
நவம்பர் 7, 2017 அன்றான விலை 
|
|
கச்சா எண்ணெய் 
|
|
ஒரு பீப்பாய்க்கான அமெரிக்க டாலர்
|
|
62.83 
|
|
ஒரு பீப்பாய்க்கான அமெரிக்க டாலர் இந்திய ரூபாய்
|
|
4071.49 
|
|
டாலருக்கு நிகரான இந்திய ரூபாயின் மாற்று மதிப்பு
|
|
64.81
சாலைப் போக்குவரத்து மற்றும் நெடுஞ்சாலைத்துறை அமைச்சகம்
பாரத் தொடர்வரிசையில் வாகனங்கள் பதிவு
வாகனங்களின் பதிவை நாடு முழுவதும் தடையின்றி மாற்றும் வகையில் 2021ஆகஸ்ட் 26 அன்று சட்டபூர்வமான பொது விதி  594  – ஐ சாலைப் போக்குவரத்து மற்றும் நெடுஞ்சாலைகள் அமைச்சகம் வெளியிட்டது. இதையடுத்து பாரத் தொடர்வரிசை எனும் புதிய பதிவு முறை மத்திய மோட்டார் வாகன விதிகள் 1989ல் சேர்க்கப்பட்டது. இது 2021 செப்டம்பர் 15 முதல் அமலுக்கு வந்துள்ளது. இந்த விதிகள் அமலாக்கம் மாநில அரசுகள் மற்றும் யூனியன் பிரதேச நிர்வாகத்தின்கீழ் வருகிறது.
இந்நிலையில் 2022 டிசம்பர் 5 நிலவரப்படி புதுச்சேரியில் 16 வாகனங்கள் உட்பட மொத்தம் 49,696 வாகனங்கள் பாரத் தொடர்வரிசையில் பதிவு செய்யப்பட்டுள்ளன.
அரசு அலுவலகங்களில் பணிபுரியும் விண்ணப்பதாரர்கள் தங்களது அதிகாரபூர்வ அடையாள அட்டையின் அடிப்படையில் பாரத் தொடர் வசதியைப் பெறலாம். தனியார் துறை ஊழியர்கள் தங்கள் நிறுவனத்திற்கு 4 அல்லது அதற்கு மேற்பட்ட மாநிலங்கள்/யூனியன் பிரதேசங்களில் அலுவலகங்கள் உள்ளதாகச் சான்றளிக்கும் பணிச் சான்றிதழைச் சமர்ப்பிக்க வேண்டும். தற்போது, புதிய வாகனங்கள் மட்டுமே பாரத் தொடரின் கீழ் பதிவு செய்யப்படுகின்றன. இருப்பினும் சில நிபந்தனைகளை நிறைவு செய்வோர் பழைய பதிவை பாரத் தொடருக்கு மாற்றத் தக்க வகையில் 2022 அக்டோபர் 04 அன்று சட்டபூர்வமான பொது விதி  672  – ஐ அமைச்சகம் வெளியிட்டுள்ளது.
இந்தத் தகவலை மத்திய சாலைப் போக்குவரத்து மற்றும் நெடுஞ்சாலைத் துறை அமைச்சர் திரு நிதின் கட்கரி இன்று மக்களவையில் எழுத்துப்பூர்வமாக அளித்த பதிலில் தெரிவித்தார்.
சுகாதாரம் மற்றும் குடும்ப நலத்துறை அமைச்சகம்
கொவிட்-19 தடுப்பு மருந்து ஏப்ரல் மாதத்தின் அனைத்து நாட்களிலும் அரசு மற்றும் தனியார் மையங்களில் வழங்கப்படும்
புதுதில்லி, ஏப்ரல் 1, 2021
நாடு முழுவதிலும் கொவிட்-19 தடுப்பு மருந்து வழங்கும் நடவடிக்கையை அதிக அளவில் விரிவுபடுத்தும் முக்கிய நடவடிக்கையாக, ஏப்ரல் மாதத்தின் அனைத்து நாட்களிலும் அரசு மற்றும் தனியார் மையங்களில் தடுப்பு மருந்து வழங்க மத்திய அரசு முடிவு செய்துள்ளது.
இதுகுறித்து அனைத்து மாநிலங்கள் மற்றும் யூனியன் பிரதேசங்களுக்கு கடிதம் எழுதியுள்ள மத்திய அரசு, 2021 ஏப்ரல் மாதத்தில் அரசு விடுமுறை உள்ளிட்ட அனைத்து நாட்களிலும் தடுப்பூசி செலுத்துவதற்கு தேவையான நடவடிக்கைகளை தடுப்பு மருந்து வழங்கும் மையங்களில் எடுக்குமாறு கேட்டுக் கொண்டுள்ளது.
கொவிட்-19 தடுப்பு மருந்து வழங்கும் நடவடிக்கையின் வேகத்தையும், வீச்சையும் அதிகரிப்பதற்காக அரசு மற்றும் தனியார் துறைகளில் உள்ள அனைத்து தடுப்பு மருந்து மையங்களையும் சிறப்பாக பயன்படுத்துவதற்காக மாநிலங்கள் மற்றும் யூனியன் பிரதேசங்களுடன் 2021 மார்ச் 31 அன்று நடைபெற்ற விரிவான ஆலோசனைக்கு பிறகு இந்த நடவடிக்கை எடுக்கப்பட்டுள்ளது.
தடுப்பு மருந்து வழங்கலுக்காக மாநிலங்கள் மற்றும் யூனியன் பிரதேசங்களுடன் இணைந்து மத்திய அரசு செயல்படுத்தி வரும் மேம்பட்ட மற்றும் செயல்திறன்மிக்க அணுகலை சார்ந்து இந்த முடிவு எடுக்கப்பட்டுள்ளது.
நாட்டிலுள்ள அதிகம் பாதிக்கப்படக் கூடிய மக்களை கொவிட்-19 தொற்றிலிருந்து பாதுகாப்பதற்காக தடுப்பு மருந்து வழங்கலை ஒரு ஆயுதமாக பயன்படுத்தும் வழிமுறை உயர்மட்ட அளவில் தொடர்ந்து கண்காணிக்கப்பட்டும் ஆய்வு செய்யப்பட்டும் வருகிறது.
தடுப்பு மருந்து வழங்கலுக்கான தேசிய நிபுணர் குழுவின் பரிந்துரையை தொடர்ந்து 2021 ஏப்ரல் 1 முதல் 45 வயதிறகு மேற்பட்ட அனைத்து மக்களுக்கும் தடுப்பு மருந்து வழங்கலை தொடங்க அரசு ஏற்கனவே முடிவு செய்துள்ளது.
----
(
பிரதமர் அலுவலகம்
ஜனதா ஊரடங்கை நாளை காலை 7 மணி முதல் இரவு 9 மணி வரை கடைப்பிடிக்குமாறு வேண்டுகோள்
நாட்டில் தன்னலமற்ற சேவை வழங்குபவர்களுக்கு நாளை மாலை 5 மணிக்கு நன்றி தெரிவிக்க வேண்டுகோள்
வைரஸ் பரவுவதைத் தடுக்கும் முயற்சியாக, பிரதமர் திரு. நரேந்திர மோடியின் வேண்டுகோளுக்கிணங்க, நாளை மார்ச் 22 அன்று காலை 7 மணி முதல் இரவு 9 மணி வரை ஜனதா ஊரடங்கைக் கடைப்பிடிக்குமாறு அழைப்பு விடுக்கப்படுகிறது.
இதுபோன்ற கடினமான நேரங்களில் தேசத்திற்கு தன்னலமற்ற சேவையை வழங்குவோருக்கு மரியாதை செலுத்தும் விதமாக, நாளை மாலை 5 மணிக்கு நாட்டு மக்கள் தங்கள் வீட்டு வாசல்களிலும், அவர்கள் வீடுகளின் பால்கனிகளிலும் நின்று ஐந்து நிமிடங்களுக்கு கைதட்டியோ அல்லது மணிகளை ஒலிக்க செய்வதன் மூலம் நன்றியைத் தெரிவிக்குமாறு கேட்டு கொள்ளப்படுகிறது.
(
பிரதமர் அலுவலகம்
உத்தரப் பிரதேசத்தின் பாந்தாவில் யமுனா நதியில் ஏற்பட்ட விபத்தில் நேரிட்ட உயிரிழப்பிற்கு பிரதமர் இரங்கல்
உத்தரப் பிரதேசத்தின் பாந்தா மாவட்டத்தில் யமுனா நதியில் ஏற்பட்ட விபத்தில் நேரிட்ட உயிரிழப்பிற்கு பிரதமர் திரு நரேந்திர மோடி தமது ஆழ்ந்த இரங்கலைத் தெரிவித்துக் கொண்டுள்ளார். பாதிக்கப்பட்டவர்களின் குடும்பத்தினருக்கு தமது அனுதாபங்களை தெரிவித்துள்ள திரு மோடி, மாநில அரசின் கண்காணிப்பின் கீழ் உள்ளூர் மாவட்ட நிர்வாகம் தேவையான அனைத்து உதவிகளையும் வழங்கி வருவதாகக் குறிப்பிட்டுள்ளார்.
பிரதமர் அலுவலகம் வெளியிட்ட ட்விட்டர் பதிவில் கூறியதாவது:
“உத்தரப் பிரதேசத்தின் பாந்தாவில் யமுனை ஆற்றில் நேரிட்ட உயிரிழப்பு மனதை உருக்குகிறது. விபத்தில் தங்கள் அன்பிற்குரியவர்களை இழந்தவர்களுக்கு எனது இரங்கலைத் தெரிவித்துக் கொள்கிறேன். தேவையான மீட்பு மற்றும் நிவாரணப் பணிகளை மாநில அரசின் கட்டுப்பாட்டின் கீழ் உள்ளூர் மாவட்ட நிர்வாகம் தீவிரமாக மேற்கொண்டு வருகிறது: பிரதமர் @narendramodi”.
சுகாதாரம் மற்றும் குடும்ப நலத்துறை அமைச்சகம்
கொவிட் அண்மைச் செய்திகள்
தேசிய தடுப்பூசித் திட்டத்தின் கீழ் இந்தியா இதுவரை 201.68 கோடி  தடுப்பூசி டோஸ்கள் செலுத்தியுள்ளது.
கடந்த 24 மணி நேரத்தில் 34,93,209 கோடி டோஸ்கள் செலுத்தப்பட்டுள்ளது.
இந்தியாவில் கொவிட் சிகிச்சை பெறுபவர்களின் எண்ணிக்கை 1,50,100
கொவிட் சிகிச்சை பெறுபவர்கள் எண்ணிக்கை 0.34 சதவீதமாக உள்ளது. குணமடைந்தோர் விகிதம் தற்போது 98.46 சதவீதம்
கடந்த 24 மணி நேரத்தில் 20,726 பேர் குணமடைந்துள்ளனர். இதுவரை குணமடைந்தோர் மொத்த எண்ணிக்கை 4,31,92,379 என அதிகரித்துள்ளது.
கடந்த 24 மணி நேரத்தில் 21,411 பேருக்கு புதிதாக தொற்று ஏற்பட்டுள்ளது.
தினசரி பாதிப்பு விகிதம் 4.46 சதவீதம் ஆகும்
வாராந்திர பாதிப்பு விகிதம் 4.46 சதவீதம் ஆகும்
இதுவரை மொத்தம் 87.21 கோடி கொவிட் பரிசோதனைகள் செய்யப்பட்டுள்ளன. கடந்த 24 மணி நேரத்தில் 4,80,202 கொவிட் பரிசோதனைகள் செய்யப்பட்டுள்ளன.
மேலும் தகவல்களுக்கு, இந்த ஆங்கில செய்திக் குறிப்பைக் காணவும்: https://pib.gov.in/PressReleasePage.aspx?PRID=1844073
குறு சிறு மற்றும் நடுத்தர தொழில் துறை அமைச்சகம்
கொவிட்-19 தொடர்பான மருத்துவப் பொருள்களின் தயாரிப்பில் ஈடுபட்டுள்ள சிறு, குறு, நடுத்தரத் தொழில்களுக்கு முன்னுரிமை அளிக்க வேண்டும்: திரு. நிதின் கட்கரி
கொவிட்-19 பெரும் தொற்று நோயின் பாதிப்பை எதிர்கொள்ள அரசு எந்திரத்தின் தயார் நிலையை ஆய்வு செய்வதற்காக, மத்திய சிறு, குறு, நடுத்தரத் தொழில்கள் அமைச்சர், திரு. நிதின் கட்கரி, அமைச்சகத்தின் மூத்த அதிகாரிகளுடன் காணொளிக் காட்சி மூலம் உரையாடினார்.
கொவிட்-19 காராணமாக, வென்டிலேட்டர், தனிநபர் பாதுகாப்பு உபகரணப் பெட்டிகள், முகக்கவசங்கள் மற்றும் கிருமி நாசினி போன்ற மருத்துவப் பொருள்களுக்கான தேவை கடந்த ஒரு மாதத்தில் திடீரென அதிகரித்துள்ளதாகக் கூறிய அவர், இந்தப் பொருள்களின் தயாரிப்பை அதிகப்படுத்தி தேவையை பூர்த்தி செய்வதில் சிறு, குறு, நடுத்தரத் தொழில்கள் முக்கிய பங்காற்றுவதாகத் தெரிவித்தார்.
இந்த நடவடிக்கைகளில் ஈடுபட்டுள்ள சிறு, குறு, நடுத்தரத் தொழில்களுக்கு முன்னுரிமை அளித்து உதவ வேண்டும் என்று அவர் கூறினார். சிறு, குறு, நடுத்தரத் தொழில்களின் தொழில்நுட்ப மையங்களின் சார்பாக, அவை கிருமி நாசினி, முகக் கவசங்கள், அங்கிகள், முகப் பாதுகாப்புப் பொருள்கள் மற்றும் மருத்துவமனை அறைகலன்களின் தயாரிப்பில் ஈடுபட்டுள்ளதாக தகவல் தெரிவிக்கப்பட்டுள்ளது.
(Visitor Counter : 114
பிரதமர் அலுவலகம்
கர்நாடக மாநிலம் பெலகாவி-ல் பல்வேறு வளர்ச்சித் திட்டங்களின் துவக்க விழா மற்றும் பிரதமரின் கிசான் திட்டத்தின் கீழ் 13-வது தவணையின் விடுவிப்பு நிகழ்ச்சியில் பிரதமர் ஆற்றிய உரையின் தமிழாக்கம்
இந்திய சுதந்திரப் போராட்டத்திலும் அதன்பிறகு இந்தியாவின் நவநிர்மாணிலும் பெலகாவி எப்போதுமே முக்கிய பங்கு வகித்துள்ளது. இப்போதெல்லாம் கர்நாடகா புத்தொழில் நிறுவனங்களுக்கு பெயர் பெற்றுள்ளது. ஒரு வகையில் இந்த பகுதியில் நூறு ஆண்டுகளுக்கு முன்பே புத்தொழில் நிறுவனங்கள் தொடங்கப்பட்டன. பாபுராவ் புஸல்கர் அவர்கள் 100 ஆண்டுகளுக்கு முன்பு ஒரு சிறிய ஆலையை இங்கு நிறுவினார். அப்போதிலிருந்து பெலகாவி, பல்வேறு தொழில்களின் புகலிடமாக இருந்து வருகிறது.
சகோதர, சகோதரிகளே, இன்று அடிக்கல் நாட்டப்பட்டிருக்கும் மற்றும் திறந்து வைக்கப்பட்டிருக்கும் திட்டங்கள் பெலகாவி-ன் வளர்ச்சிக்கு புதிய உத்வேகத்தை அளிக்கும். இன்று இந்தப் பகுதியில் இருந்து ஒட்டுமொத்த இந்தியாவிற்கும் பரிசு கிடைத்துள்ளது. பிரதமரின் கிசான் நிதி திட்டத்தின் மற்றொரு தவணையாக 16,000 கோடி ரூபாய், நாட்டில் உள்ள விவசாயிகளின் வங்கிக் கணக்குகளுக்கு நேரடியாக பரிமாற்றம் செய்யப்பட்டுள்ளது. இந்தியாவில் 80- 85% சிறிய ரக விவசாயிகள் உள்ளனர். பாஜக அரசு இது போன்ற சிறு விவசாயிகளுக்கு தான் முன்னுரிமை அளித்து வருகிறது. பிரதமரின் கிசான் திட்டத்தின் கீழ் இதுவரை சுமார் ரூ. 2.5 லட்சம் கோடி, சிறு விவசாயிகளின் வங்கிக் கணக்கில் நேரடியாக செலுத்தப்பட்டுள்ளது.
நண்பர்களே,
2014-ஆம் ஆண்டு முதல் வேளாண் துறையில் ஆக்கப்பூர்வமான மாற்றத்தை நோக்கி நாடு தொடர்ந்து முன்னேறிக் கொண்டிருக்கிறது. பாஜக அரசு, நவீனமயமாக்கலுடன் வேளாண்மையை இணைத்து, எதிர்காலத்திற்கு ஏதுவான விவசாயத்தை உருவாக்கி வருகிறது. 2014-ஆம் ஆண்டில் வேளாண் துறைக்கு 25 ஆயிரம் கோடி ரூபாய் ஒதுக்கீடு செய்யப்பட்டது. தற்போது இத்துறைக்கான நிதி ஒதுக்கீடு 1.25 லட்சம் கோடிக்கும் மேலானதாகும். அதாவது சுமார் ஐந்து மடங்கு கூடுதல். விளைப் பொருட்களின் சேமிப்பு, விவசாய செலவைக் குறைப்பது மற்றும் சிறு விவசாயிகளை சீர்படுத்துவது ஆகியவை தற்போதைய காலத்தின் கட்டாயம். அதனால்தான் புதிய சேமிப்பு வசதிகளை உருவாக்குவதற்காக ஏராளமான தொகை இந்த ஆண்டு நிதிநிலை அறிக்கையில் அறிவிக்கப்பட்டுள்ளது.
இத்தகைய அன்பை வழங்கிய பெலகாவி, கர்நாடக மக்களை தலை வணங்கி எனது நன்றியையும் வாழ்த்துகளையும் தெரிவித்துக் கொள்கிறேன்.
மிக்க நன்றி!
பொறுப்புத்துறப்பு: இது பிரதமர் உரையின் தோராயமான மொழிபெயர்ப்பாகும்.பிரதமர் தமது உரையை இந்தியில் வழங்கியிருந்தார்.
சுகாதாரம் மற்றும் குடும்ப நலத்துறை அமைச்சகம்
5-வது மாநில உணவுப் பாதுகாப்புக் குறியீட்டை மத்திய சுகாதார அமைச்சர் திரு மன்சுக் மாண்டவியா வெளியிட்டார்
உலக உணவுப் பாதுகாப்பு தினமான இன்று  புதுதில்லியில் இந்திய உணவுப் பாதுகாப்பு மற்றும் தர நிர்ணய ஆணையம்  உணவுப் பாதுகாப்பு தொடர்பான சாதனையாளர் நிகழ்ச்சிக்கு ஏற்பாடு செய்திருந்தது. இதில் மத்திய சுகாதார அமைச்சர் திரு மன்சுக் மாண்டவியா, சுகாதாரத்துறை இணை அமைச்சர் திரு எஸ் பி சிங் பாதல் ஆகியோர் பங்கேற்றனர்.
இந்நிகழ்ச்சியில், 5-வது மாநில உணவுப் பாதுகாப்புக் குறியீட்டை திரு மன்சுக் மாண்டவியா வெளியிட்டார். உணவு பாதுகாப்பு தொடர்பான 6 அம்சங்களில் மாநிலங்கள் மற்றும் யூனியன் பிரதேசங்களின் செயல்பாடுகளை மதிப்பீடு செய்து இந்தக் குறியீட்டு அறிக்கை வெளியிடப்பட்டுள்ளது. பெரிய மாநிலங்களின் தரவரிசை அடிப்படையில் கேரளா, முதலிடம் பெற்றுள்ளது. பஞ்சாப் மற்றும் தமிழ்நாடு அதற்கு அடுத்த இடங்களைப் பிடித்துள்ளன.
சிறிய மாநிலங்களைப் பொறுத்தவரை கோவா முதலிடத்திலும், மணிப்பூர் மற்றும் சிக்கிம் அதற்கு அடுத்த இடங்களில் உள்ளன. யூனியன் பிரதேசங்களைப் பொறுத்தவரை ஜம்மு காஷ்மீர் முதலிடத்திலும், தில்லி மற்றும் சண்டிகர் அடுத்தடுத்த இடங்களிலும் உள்ளன.
நிகழ்ச்சியில் பேசிய அமைச்சர் திரு மன்சுக் மாண்டவியா, உணவுப் பாதுகாப்பை உறுதி செய்யும் வகையில், நாட்டில் அடுத்த 3 ஆண்டுகளில் 25 லட்சம் உணவு தொழில்முனைவோருக்கு எஃப்எஸ்எஸ்ஐஏ-வால் பயிற்சி வழங்கப்படும் என்று தெரிவித்தார். உணவின் தரம் என்பது ஆரோக்கியத்தின் அடையாளங்களில் ஒன்று என்று அவர் கூறினார்.
மேலும் விவரங்களுக்கு இந்த ஆங்கிலச் செய்திக் குறிப்பைக் காணவும் https://pib.gov.in/PressReleasePage.aspx?PRID=1930555
------
AP/PLM/KPG/GK
(Visitor Counter : 196
சுகாதாரம் மற்றும் குடும்ப நலத்துறை அமைச்சகம்
இந்தியாவில் டெங்கு காய்ச்சலை கட்டுப்படுத்துவதற்கான வழிகாட்டு நெறிமுறைகளை உருவாக்குவது தொடர்பான 2 நாள் தொழில்நுட்பக் கருத்தரங்கிற்கு மத்திய சுகாதார அமைச்சகம் ஏற்பாடு
இந்தியாவில் டெங்கு காய்ச்சலை கட்டுப்படுத்துவதற்கான வழிகாட்டு நெறிமுறைகளை உருவாக்குவது தொடர்பான 2 நாள் தொழில்நுட்பக் கருத்தரங்கம் மத்திய சுகாதார அமைச்சகம் சார்பில் புதுதில்லியில் இன்று தொடங்கியது. இதனை அத்துறை செயலாளர் திரு ராஜேஷ் பூஷன் தொடங்கிவைத்து பேசினார். அப்போது குறிப்பிட்ட காலக்கெடுவுக்குள் டெங்கு காய்ச்சல் பரவலை கட்டுப்படுத்துவது அவசியம் என்றும், மத்திய அரசின் தீவிரமான நடவடிக்கைகளால் டெங்கு பரவல் கட்டுக்குள் இருப்பதாகவும் குறிப்பிட்டார். இந்தக் கருத்தரங்கில் மத்திய சுகாதாரத்துறை அமைச்சகத்தின் கூடுதல் செயலாளர் திரு ரோலி சிங், உலக சுகாதார அமைப்பின் அவசரகால ஆரோக்கியக் குழுவின் தலைவர் டாக்டர் ட்ரன் மின் மற்றும் எய்ம்ஸ் உள்ளிட்ட பல்வேறு மருத்துவக்கல்லூரியைச் சேர்ந்த மருத்துவ மாணவர்களும் கலந்துகொண்டனர்.
நுகர்வோர் நலன், உணவு மற்றும் பொது விநியோகம் அமைச்சகம்
மஞ்ஜிரி கானில் உள்ள வசந்த்தாதா சர்க்கரை ஆராய்ச்சிக் கழகத்திற்கு உணவு மற்றும் பொது விநியோகத் துறை செயலாளர் பயணம் செய்தார்
மஞ்ஜிரி கானில் உள்ள வசந்த்தாதா சர்க்கரை ஆராய்ச்சிக் கழகத்திற்கு  உணவு மற்றும் பொது விநியோகத் துறை செயலாளர் திரு சுதான்ஷு பாண்டே பயணம் செய்தார்.
இந்தப் பயணத்தின் போது, இந்த வளாகத்தில் நிறுவப்பட்டுள்ள கரும்பு தொழிற்சாலைக்கான பல்வேறு பொருட்களையும் உப பொருட்களையும் உருவாக்கும் பணிகளை அவர் ஆய்வு செய்தார். தொழில்நுட்ப ஆதரவு மூலம் சர்க்கரை தொழிற்சாலையின் வளர்ச்சிக்கு இந்த நிறுவனத்தின் பங்களிப்பையும் ஆராய்ச்சி மற்றும் மேம்பாட்டு நடவடிக்கைகளையும் அவர் பாராட்டினார்.
ஆண்டொன்றுக்கு 137 லட்சம் டன்னுக்கும் அதிகமான சர்க்கரை உற்பத்தி மற்றும் 225 கோடி லிட்டர் எதனால் உற்பத்தி ஆகியவற்றின் மூலம் இந்தியாவின் முதன்மை மாநிலமாக மகாராஷ்டிராவை மாற்றுவதில் வசந்த்தாதா சர்க்கரை ஆராய்ச்சி நிறுவனம் குறிப்பிடத்தக்க பங்களிப்பை செய்துள்ளது.
மகாராஷ்டிரா அரசின் சர்க்கரைத் துறை ஆணையர் திரு சேகர் கெய்க்வாட், விஎஸ்ஐ தலைமை இயக்குனரான ஓய்வு பெற்ற ஐஏஎஸ் அதிகாரி திரு சிவாஜிராவ் தேஷ் முக் உள்ளிட்டோர் இந்த ஆய்வின்போது உடனிருந்தனர்.
மேலும் விவரங்களுக்கு இந்த ஆங்கில செய்திக்குறிப்பைக் காணவும்: https://www.pib.gov.in/PressReleasePage.aspx?PRID=1860382
பிரதமர் அலுவலகம்
பிஎம் கேர்ஸ் வாயிலாக மேற்குவங்கத்தில் முர்ஷிதாபாத் மற்றும் கல்யாணியில் 250 படுக்கைகளைக் கொண்ட 2 தற்காலிக மருத்துவமனைகள்
மேற்கு வங்கத்தின் முர்ஷிதாபாத் மற்றும் கல்யாணியில் பாதுகாப்பு ஆராய்ச்சி மற்றும் மேம்பாட்டு நிறுவனமான டிஆர்டிஓவின் 250 படுக்கை வசதிகள் கொண்ட இரண்டு தற்காலிக மருத்துவமனைகளை உருவாக்குவதற்கு அவசர கால சூழ்நிலையில், பிரதம மந்திரியின் குடிமக்களுக்கான உதவி மற்றும் நிவாரணம்  நிதி அறக்கட்டளை ரூ. 41.62 கோடியை ஒதுக்கீடு செய்ய முடிவு செய்துள்ளது.
இதற்காக, குறிப்பிட்ட உள்கட்டமைப்பு ஆதரவை மாநில அரசும், மத்திய அரசின் சுகாதாரம் மற்றும் குடும்ப நல அமைச்சகமும் வழங்கும்.
மேற்கு வங்கத்தில் கொவிட் நிலைமையை திறம்பட கையாளுவதற்குத் தேவையான மருத்துவ உள்கட்டமைப்பை இந்தத் திட்டம் மேம்படுத்தும்.
மருத்துவ உள்கட்டமைப்பை அதிகரிப்பதற்கு ஆதரவளிக்கும் வகையில், பிஎம் கேர்ஸ் அறக்கட்டளை, பிகார், தில்லி, ஜம்மு மற்றும் ஸ்ரீநகரில் கொவிட் மருத்துவமனைகளை உருவாக்கவும் உதவிகளை வழங்கியுள்ளது.
-----
(
குடியரசுத் துணைத் தலைவர் செயலகம்
அதிகார தரகர்களின் காலம் முடிந்துவிட்டது – அது இனி புத்துயிர் பெற முடியாது – குடியரசுத் துணைத் தலைவர் ஜக்தீப் தன்கர்
சந்திரயான் -3-ன் வெற்றி தேசத்திற்கு பெருமை சேர்த்திருப்பதாகக் குடியரசு துணைத் தலைவர் திரு ஜகதீப் தன்கர் கூறியுள்ளார். புது தில்லி மேலாண்மை நிறுவனத்தின் 25-ஆவது பட்டமளிப்பு விழாவில் இன்று  உரையாற்றிய குடியரசுத் துணைத் தலைவர், நமது மகத்தான சாதனைகள் குறித்து மாணவர்கள் பெருமிதம் கொள்ள வேண்டும் என்று அறிவுறுத்தினார். இஸ்ரோவின் விஞ்ஞானிகளை ஊக்குவித்த பிரதமரின் செயலை குடியரசுத் துணைத் தலைவர் பாராட்டினார்.
உலகப் பொருளாதாரத்தில் இந்தியா முக்கியப் பங்காற்றுவதாகவும் இந்தியாவை உலகம் நம்பிக்கையுடன் பார்க்கிறது என்றும் அவர் தெரிவித்தார். நமது அதிகார அமைப்புகள், அதிகார தரகர்களால் செயல்பட்ட நிலை முழுமையாக மாற்றப்பட்டுள்ளது என்று கூறிய குடியரசுத் துணைத் தலைவர், அதிகார தரகர்களின் காலம் முடிந்து விட்டது என்றும் அது ஒருபோதும் புத்துயிர் பெற முடியாது எனவும் தெரிவித்தார். வெளிப்படைத்தன்மை மற்றும் பொறுப்புணர்வு ஆகியவை நிர்வாகத்தின் அடையாளமாகும் என்று அவர் தெரிவித்தார். இப்போது ஊழலுக்கு எதிராத எந்தவித சமரசங்களும் இன்றி நடவடிக்கை எடுக்கப்படுவதாக அவர் குறிப்பிட்டார்.
நமது நீதித்துறை மிகவும் வலுவானது என்று கூறிய குடியரசுத் துணைத் தலைவர், சட்டத்தை மீறியதற்காக ஒருவர் மீது வழக்கு பதிவு செய்யப்படும்போது, அந்த நபருக்காகத் தெருக்களில் இறங்கிப் போராடும் கலாச்சாரம் மாற வேண்டும் என்று கூறினார்.
சமூக மாற்றத்தைக் கொண்டுவருவதற்கான ஒரே வழிமுறை கல்வி என்று கூறிய திரு ஜக்தீப் தன்கர், தாங்கள் பெற்ற பலன்களை சமூகத்திற்குப் பகிர்ந்து கொடுக்குமாறு இளைஞர்களுக்கு வேண்டுகோள் விடுத்தார். கற்றலை ஒருபோதும் நிறுத்தக் கூடாது என்றும் அறிவைப் பெறும் நடவடிக்கைகளைத் தொடர்ந்து மேற்கொள்ள வேண்டும் என்றும் அவர் கூறினார்,
புதுதில்லி மேலாண்மை நிறுவன வாரியத்தின் இயக்குநர் நீதிபதி திரு பி.பி.சிங், மத்திய அரசின் தேசிய கல்வித் தொழில்நுட்ப மன்றத்தின் தலைவர் பேராசிரியர் திரு அனில் சஹசர்புத்தே, புதுதில்லி மேலாண்மை நிறுவனத்தின் தலைவர் திரு.வி.எம்.பன்சால், மாணவர்கள், பேராசிரியர்கள் மற்றும் பிற முக்கிய பிரமுகர்கள் இந்நிகழ்ச்சியில் கலந்து கொண்டனர்.